**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 9**

Днес, **21.11.2024** година (четвъртък) в заседателната зала на Общинска администрация Хитрино се проведе заседание на Общински съвет Хитрино. От общо 17 (седемнадесет) общински съветника присъстват 17 (седемнадесет). Отсъстващи няма.

На заседанието присъстват и:

-г-н Нуридин Исмаил- кмет на община Хитрино;

-г-н Илхан Ахмед- зам.кмет на община Хитрино;

-г-н Ахмед Ахмед- зам.кмет на община Хитрино;

-г-жа Емине Меджитова – секретар на община Хитрино;

-кметове на кметства при община Хитрино.

Г-н Мустафа Ахмед - Председател на Общински съвет Хитрино откри заседанието на Общински съвет Хитрино в 10.05 часа, с кворум седемнадесет (17) общински съветника.

Със 17 (седемнадесет) гласа „за”, без „против” и без „въздържали се”, Общински съвет Хитрино реши да премине към гласуване на предложения дневен ред.

Със 17 (седемнадесет) гласа „за”, без „против” и без „въздържали се”, Общински съвет Хитрино прие предложения дневен ред

***Д Н Е В Е Н Р Е Д:***

1.Актуализация на бюджета за 2024 г.

*Докладва: Н. Исмаил – кмет на Община Хитрино*

2.Авариен план за провеждането на спасителни и неотложни аварийно-възстановителни работи при бедствия, аварии и катастрофи, възникнали на територията на обект „Склад за препарати за растителна защита” с. Тимарево, община Хитрино.

*Докладва: И. Ахмед – зам.кмет на Община Хитрино*

3.Даване съгласие за разрешение за изработване на ПУП-ПЗ на поземлен имот с идентификатор 73050.500.9 по КК с. Трем, община Хитрино съгласно чл. 124а, ал.1 от ЗУТ.

*Докладва: А. Ахмед – зам.кмет на Община Хитрино*

4*.*Даване на предварително съгласие и издаване на разрешение за изработване на Подробен Устройствен План /ПУП/ - Парцеларен план /ПП/ за елементите на транспортната техническа инфраструктура за прецизиране на вътрешния за зоната транспортен достъп/стопански двор/ - свързване на съществуващия път /ПИ 35969.46.270/ с общински път SHU 3156 /ПИ 35969.46.252/.

*Докладва: А. Ахмед – зам.кмет на Община Хитрино*

5.Прилагане разпоредбите на чл. 124, ал.1 от ЗУТ във връзка с чл. 134, ал.1, т. 1 от ЗУТ за разрешаване изменение на Общ устройствен план на Община Хитрино.

*Докладва: А. Ахмед- зам.кмет на община Хитрино*

6. Докладни записки

7. Питане

**ПО ПЪРВА ТОЧКА ОТ ДНЕВНИЯ РЕД**

**Актуализация на бюджета за 2024 г.**

Докладва г-н Нуридин Исмаил - кмет на община Хитрино. Направи разяснения.

Със 17 (седемнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т.6 от Закона за местното самоуправление и местната администрация

**РЕШЕНИЕ № 124**

в изпълнение на чл. 124 от Закона за публичните финанси , Общински съвет Хитрино

**Р Е Ш И:**

**за актуализиране бюджета на Община Хитрино за 2024 г.**

1. По разходната част да се увеличи бюджета на дейностите по параграфи за сметка на преизпълнение на собствените приходи, целесъобразни икономии и общински резерв.

|  |  |  |  |
| --- | --- | --- | --- |
| Дейност | Параграф | Сума | за сметка на дейност и параграф –лв. |
| 2122 ОбА | 1015-материали  1020 –външни разходи  1062 – застраховки  4600-чл.внос | 14 000  25 000  6 000  1 000 | 201-възн.за нещатен п-л  1016-горива ,енергия  2117-202 извънт.възнаг.  2117-101-възнагражд. |
| 2604 Осветление на улици | 1020-външни услуги | 500 | 2604-1016 горива и ел.енергия |
| 2619 Др.дейности на БКС | 1015-материали  1016-горива ,енергия  5219 придобиване на др.ДМА | 2 000  6 000  7 000 | 1020-външни услуги  1030 текущ ремонт  Общински резерв |
| 2622 Озеленяване | 1015-материали | 4 000 | 1016-горива ,енергия |
| 2713 Физк.и спорт | 1016-горива ,енергия | 4 000 | 2619-1020 външни разх. |
| 2759 др.дейн.на културата | 1015-материали  1016-горива ,енергия | 17 000  500 | 2759-1020 външни разх.  1030 текущ ремонт |
| 2832 рем.пътища | 1015-материали | 2 000 | 2910-2221-лихви заем |
| 2866 общ.пазар | 202 извънтр.възнаграждение | 1 000 | 1016 горива и ел.енергия |

2.Актуализация на капиталовите разходи

Поради забавяне на финансирането от МРРБ на посочените обекти за извършване на строително монтажните работи в рамките на бюджетната

2024 г.,предлагам извършване на компенсирани промени между разходите за обектите и средствата да се изразходват за погасяване на дългосрочен заем от банка в страната ,използван за капиталов разход .

|  |  |  |  |  |  |
| --- | --- | --- | --- | --- | --- |
| Наименование на обекта | параграф | било | става | Разлика | Източник на финансиране |
| 1 | 2 | 3 | 4 | 5 | 6 |
| „Реконструкция на водопроводна мрежа в с. Тимарево, – втори етап“-ИК | 5100 | 111240 | 55 620 | 55 620 | Целева субсидия от РБ |
| "Реконструкция на спортна площадка в ПИ XII за 146 в с. Живково"-ИК | 5100 | 6 480 | 0 | 6 480 | Целева субсидия от РБ |
| „Рехабилитация на път -Царев брод-Велино-граница -Живково-Граница до начало регулация на с. Становец-Втори етап”-ИК | 5100 | 27840 | 13920 | 13 920 | Целева субсидия от РБ |
| Проектиране - подобряване енергийната ефективност на НЧ,с.Тимарево | 5100 | 25 000 | 24 720 | 280 | Целева субсидия от РБ |
| „Изграждане на спортна площадка в с. Трем”-ИК | 5206 | 9 600 | 0 | 9 600 | Целева субсидия от РБ |
| „Изграждане на дълбок сондаж с. Добри Войниково”-ИК | 5206 | 30 406 | 0 | 30 406 | Целева субсидия от РБ |
| Погашения по дългосрочни заеми от банки в страна | 5219 | 0 | 116 026 | -116 306 | Целева субсидия от РБ |
| Куплунг комплект за трактор | 5219 | 0 | 7 000 | 7 000 | Общински резерв |

3. Актуализация на целевия трансфер за финансиране разходите на общината за извършване на неотложни текущи ремонти на уличната мрежа и сгради, публична общинска собственост по населените места на община Хитрино.

**ПО ВТОРА ТОЧКА ОТ ДНЕВНИЯ РЕД**

**Авариен план за провеждането на спасителни и неотложни аварийно-възстановителни работи при бедствия, аварии и катастрофи, възникнали на територията на обект „Склад за препарати за растителна защита” с. Тимарево, община Хитрино.**

Докладва г-н Илхан Ахмед – зам.кмет на община Хитрино. Разкри съдържанието на докладната записка. Целта на плана е създаване на оптимална организация за прогнозиране на вероятните бедствия, аварии и ликвидиране на последствията, породени от тях.

Със 17(седемнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

Със 17 (седемнадесет) гласа „за”, без „против” и без „въздържали се”, Общински съвет Хитрино на основаниечл. 21, ал.1, т.12 и ал.2, във връзка с чл.27, ал.3 от Закона за местното самоуправление и местната администрация (ЗМСМА) прие

**РЕШЕНИЕ № 125**

На основание чл.6д, ал.3 от Закона за защита при бедствия, Общински съвет Хитрино

**Р Е Ш И:**

Приема авариен план за провеждането на спасителни и неотложни аварийно-възстановителни работи при бедствия, аварии и катастрофи, възникнали на територията на обект „Склад за препарати за растителна защита” с. Тимарево, община Хитрино.

**ПО ТРЕТА ТОЧКА ОТ ДНЕВНИЯ РЕД**

**Даване съгласие за разрешение за изработване на ПУП-ПЗ на поземлен имот с идентификатор 73050.500.9 по КК с. Трем, община Хитрино съгласно чл. 124а, ал.1 от ЗУТ.**

Докладва г-н Ахмед Ахмед - зам.кмет на община Хитрино.Разкри съдържанието на докладната записка.

Със 17 (седемнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

Със 17(седемнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т.11 от Закона за местното самоуправление и местната администрация (ЗМСМА) прие

**РЕШЕНИЕ № 126**

Във връзка с чл. 124а, ал.1 от ЗУТ, Общински съвет Хитрино

**Р Е Ш И:**

Дава съгласие за разрешение за изработване на ПУП-ПЗ на поземлен имот с идентификатор 73050.500.9 по КК с. Трем, община Хитрино, с начин на трайно ползване Стопански двор, местността „Ясак”, като линията на застояване при южната граница с ПИ 73050.800.1 /местен път/ се предвижда без отстояние от 3м. Запазва предназначението за „Производствени и складови дейности” /Псд/, при следните показатели:

-Устройствена зона – „Пп”

-Предназначение на имота – „За животновъдна ферма”

-Начин на застрояване – свободно

-Характер на застрояване – с височина 5 – 15 м.

-Плътност на застрояване – 80%

-К инт . 2.5

-Минимална озеленена площ – 20%

Одобрява заданието по чл. 125, ал.1 от ЗУТ

ПУП-Пацеларни планове да се изготвят при необходимост, в зависимост от предвижданията за свързване на имота с мрежите на техническата инфраструктура.

**ПО ЧЕТВЪРТА ТОЧКА ОТ ДНЕВНИЯ РЕД**

**Даване на предварително съгласие и издаване на разрешение за изработване на Подробен Устройствен План /ПУП/ - Парцеларен план /ПП/ за елементите на транспортната техническа инфраструктура за прецизиране на вътрешния за зоната транспортен достъп/стопански двор/ - свързване на съществуващия път /ПИ 35969.46.270/ с общински път SHU 3156 /ПИ 35969.46.252/.**

Докладва г-н Ахмед Ахмед- зам.кмет на община Хитрино. Направи разяснения. Във връзка с жалби и спорове между собствениците в стопански двор с. Каменяк, относно транспортния достъп до имотите е внесено искане за даване на съгласие за изработване на ПУП – Парцеларен план за елементите на транспортната техническа инфраструктура за прецизиране на вътрешния за зоната „Стопански двор”транспортен достъп, а именно свързване на съществуващия път в зоната с общински път.

Със 17 (седемнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл.21, ал.1, т.11 от Закона за местното самоуправление и местната администрация (ЗМСМА) прие

**РЕШЕНИЕ № 127**

На основание чл.124а и б, ал.1 от ЗУТ, Общински съвет Хитрино.

**Р Е Ш И:**

Одобрява заданието по чл.125 от ЗУТ за изработване на ПУП-ПП и дава предварителна съгласие за изработване на ПУП – Парцеларен план на транспортната техническа инфраструктура за отделяне на част от ПИ 35969.46.285 с НТП Стопански двор с площ 6893 кв.м. и се образуват нови ПИ с проектен идентификатор 35969.46.287 и /НТП/ „За местен път” – 1933 кв.м. и проектен идентификатор 35969.46.286 с НТП стопански двор с площ 4960 кв.м. Не се предвижда смяна на предназначение на земята – видът територия остава „Земеделска”. Проектът да се съгласува с ОДЗ гр. Шумен.

Определя срок на валидност на предварителното съгласие – 2 години.

Проектът да се изработи в обем и съдържание, съгласно Наредба №8/14.06.2001 г. за обема и съдържанието на устройствените планове и в съответствие с техническото задание по чл.125 от ЗУТ.

**ПО ПЕТА ТОЧКА ОТ ДНЕВНИЯ РЕД**

**Прилагане разпоредбите на чл. 124, ал.1 от ЗУТ във връзка с чл. 134, ал.1, т. 1 от ЗУТ за разрешаване изменение на Общ устройствен план на Община Хитрино.**

Докладва г-н Ахмед Ахмед – зам.кмет на община Хитрино. Направи разяснения по докладната записка. Постъпило е заявление от собственика на имота за изменение на действащия общ устройствен план.

Със 17 (седемнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл. чл. 21, ал.1, т. 11 от Закона за местното самоуправление и местната администрация (ЗМСМА) прие

**РЕШЕНИЕ № 128**

На основание чл. 124, ал.1 и чл.134, ал.1, т.1 от Закона за устройство на територията, Общински съвет Хитрино

**Р Е Ш И:**

Одобрява Заданието по чл.125, ал.1 от ЗУТ и разрешава да се измени Общия устройствен план на Община Хитрино в обхват – ПИ 61697.22.548 по действащите КККР на с. Развигорово – 0,91 ха от „Терени за производствени, складови и стопански функции” стават със статут на „Терени за обществено-обслужващи функции”.

Председателят на Общински съвет Хитрино уведоми за постъпила докладна записка, която ще се включи в точка 6 „Докладни записки“.

**ПО ШЕСТА ТОЧКА ОТ ДНЕВНИЯ РЕД**

**6. Докладни записки**

*6.1. Докладна записка от Нуридин Исмаил –кмет на община Хитрино за Допълнителни възнаграждения за постигнати резултати на кмета на общината и кметовете на населените места.*

Докладва г-н Нуридин Исмаил - кмет на община Хитрино. Разкри съдържанието на докладната записка. От икономията на средствата за работни заплати на общинската администрация, предлага да се изплатят допълнителни възнаграждения на кметовете.

Със 17 (седемнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

Със 17 (седемнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 5 от ЗМСМА Общински съвет Хитрино, прие

**РЕШЕНИЕ № 129**

На основание чл.78, ал.4 от ЗДБРБ за 2024 г., във връзка с чл.4, ал.5 от ПМС №67/14.04.2010 г. за Заплатите в бюджетните организации и дейности и Вътрешните правила за организация на работната заплата, Общински съвет Хитрино

**Р Е Ш И:**

От икономията на средствата за работни заплати на общинската администрация към 31.12.2024 г. , да се изплатят допълнителни възнаграждения за постигнати добри резултати на кмета на общината, заместник кметове, кметове на населените места и кметски наместници в размер на 100 % от брутната работна заплата.

Допълнителните възнаграждения да се изчислят пропорционално на отработените дни към 31.12.2024 г., без дните за отпуск по болест и неплатен отпуск по КТ. Същите да бъдат начислени към заплатите за месец декември 2024 г.

**СЕДМА ТОЧКА ОТ ДНЕВНИЯ РЕД**

Питане. Не се направиха питания.

В 10.32 часа г-н Мустафа Ахмед – Председател на Общински съвет Хитрино закри заседанието, поради изчерпване на дневния ред.

**МУСТАФА АХМЕД:**

ПРЕДСЕДАТЕЛ НА ОбС ХИТРИНО

**ГЮЛШАДЕ НАЗИФ:**

ПРОТОКОЛИСТ НА ОбС ХИТРИНО